Catamounti kontserni kuuluva autode
müügisalongi Autonova esindaja Harry Reimersi sõnul oli firma seoses
kolimisraskuste ja halvenenud majanduskeskkonnaga sunnitud kõik töötajad
koondama.
Salongi kolimine aasta alguses ning muutunud majanduskeskkond ei vedanud ettevõtte tegevuse jätkamist enam välja ning kõik 5 töötajat koondati. Firmat likvideeritud veel pole.
"Muutsime asukohta aasta alguses ja uus koht ning muutuvad ajad on mõjutanud tegevust. Ühesõnaga ei vedanud välja," tunnistas ta. Autonova asus varem Sõpruse pst-l, kuid aasta alguses kolis Tartu mnt-le. "Firmat pole likvideeritud, aga kõik inimesed on koondatud," lisas Reimers.
Autonova kodulehelt selgub, et Autonova kuulub heal järjel olevasse kontserni Catamount, mille käive on ligikaudu 180 miljonit eurot. 15 aastat tegutsenud ettevõttes töötab umbes 160 inimest. Catamount on autode importimisele ja jaemüügile spetsialiseerunud kontsern.